CELEX: 32017R0755
Language: hr
Date: 2017-04-28 00:00:00
Title: Provedbena uredba Komisije (EU) 2017/755 оd 28. travnja 2017. o produljenju odobrenja aktivne tvari mezosulfuron, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

29.4.2017   
            
            
               HR
            
            
               Službeni list Europske unije
            
            
               L 113/35
            
         PROVEDBENA UREDBA KOMISIJE (EU) 2017/755
   оd 28. travnja 2017.
   o produljenju odobrenja aktivne tvari mezosulfuron, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:
   
               (1)
            
            
               Direktivom Komisije 2003/119/EZ (2) mezosulfuron je uvršten kao aktivna tvar u Prilog I. Direktivi Vijeća 91/414/EEZ (3).
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su navedene u dijelu A Priloga Provedbenoj uredbi Komisije (EU) br. 540/2011 (4).
            
         
               (3)
            
            
               Odobrenje aktivne tvari mezosulfuron, kako je navedena u dijelu A Priloga Provedbenoj uredbi (EU) br. 540/2011, istječe 31. siječnja 2018.
            
         
               (4)
            
            
               Zahtjev za produljenje odobrenja tvari mezosulfuron podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.
            
         
               (5)
            
            
               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.
            
         
               (6)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga Europskoj agenciji za sigurnost hrane („Agencija”) i Komisiji 5. listopada 2015.
            
         
               (7)
            
            
               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.
            
         
               (8)
            
            
               Agencija je 22. rujna 2016. Komisiji dostavila zaključak (6) o tome može li se očekivati da mezosulfuron (koji se smatra varijantom mezosulfuron-metila) ispunjuje mjerila za odobravanje iz članka 4. Uredbe (EZ) br. 1107/2009. Komisija je 6. prosinca 2016. Stalnom odboru za bilje, životinje, hranu i hranu za životinje dostavila nacrt izvješća o produljenju za mezosulfuron-metil.
            
         
               (9)
            
            
               U odnosu na jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena.
            
         
               (10)
            
            
               Stoga je primjereno produljiti odobrenje aktivne tvari mezosulfuron.
            
         
               (11)
            
            
               Procjena rizika za produljenje odobrenja aktivne tvari mezosulfuron temelji se na ograničenom broju reprezentativnih uporaba, čime se međutim ne ograničavaju uporabe za koje se mogu odobriti sredstva za zaštitu bilja koja sadržavaju mezosulfuron. Stoga nije primjereno zadržati ograničenje za uporabu tvari isključivo kao herbicida.
            
         
               (12)
            
            
               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim postaviti određene uvjete i ograničenja. Posebno je primjereno zatražiti dodatne potvrdne informacije.
            
         
               (13)
            
            
               U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.
            
         
               (14)
            
            
               Provedbenom uredbom Komisije (EU) 2016/2016 (7) pomaknut je datum prestanka odobrenja za mezosulfuron na 31. siječnja 2018. kako bi se omogućio dovršetak postupka produljenja odobrenja te tvari prije njegova isteka. S obzirom na to da je odluka o produljenju odobrenja donesena prije novog datuma prestanka odobrenja, ova Uredba trebala bi se primjenjivati od 1. srpnja 2017.
            
         
               (15)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari mezosulfuron, kako je navedena u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. travnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Komisije 2003/119/EZ od 5. prosinca 2003. o izmjeni Direktive Vijeća 91/414/EEZ radi uvrštavanja aktivnih tvari mezosulfuron, propoksikarbazon i zoksamid (SL L 325, 12.12.2003., str. 41.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
   
      (6)  EFSA (Europska agencija za sigurnost hrane), 2016. Zaključak o stručnom pregledu procjene rizika od pesticida za aktivnu tvar mezosulfuron (ocijenjena varijanta mezosulfuron-metil). EFSA Journal 2016.;14(10):4584, 26 str. doi:10.2903/j.efsa.2016.4584. Dostupno na internetu: www.efsa.europa.eu.
   
      (7)  Provedbena uredba Komisije (EU) 2016/2016 оd 17. studenoga 2016. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari acetamiprid, benzojeva kiselina, flazasulfuron, mekoprop-P, mepanipirim, mezosulfuron, propineb, propoksikarbazon, propizamid, propikonazol, Pseudomonas chlororaphis soja: MA 342, piraklostrobin, kvinoksifen, tiakloprid, tiram, ziram i zoksamid (SL L 312, 18.11.2016., str. 21.).
   
      PRILOG I.
      
                  Uobičajeni naziv,
                  identifikacijski brojevi
               
               
                  Kemijski naziv prema IUPAC-u:
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Mezosulfuron (aktivna tvar)
                  Mezosulfuron-metil (varijanta)
                  CAS br. 208465-21-8
                  (mezosulfuron-metil)
                  CIPAC br. 663
                  (mezosulfuron)
                  CIPAC br. 663.201
                  (mezosulfuron-metil)
               
               
                  Mezosulfuron-metil:
                  metil-2-[(4,6-dimetoksipirimidin-2-ilkarbamoil)sulfamoil]-α-(metansulfonamido)-p-toluat
                  Mezosulfuron:
                  2-[(4,6-dimetoksipirimidin-2-ilkarbamoil)sulfamoil]-α-metansulfonamido-p-toluenska kiselina
               
               
                  ≥ 930 g/kg
                  (izražen kao mezosulfuron-metil)
               
               
                  1. srpnja 2017.
               
               
                  30. lipnja 2032.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za mezosulfuron, a posebno njegovi dodaci I. i II.
                  U toj cjelovitoj ocjeni države članice trebaju obratiti posebnu pozornost na sljedeće:
                  
                              —
                           
                           
                              zaštitu vodenih organizama i neciljanog kopnenog bilja;
                           
                        
                              —
                           
                           
                              zaštitu podzemnih voda.
                           
                        Uvjeti uporabe prema potrebi trebaju uključivati mjere za smanjenje rizika.
                  Podnositelj zahtjeva mora Komisiji, državama članicama i Agenciji dostaviti potvrdne informacije u pogledu učinka postupaka pročišćavanja vode na vrstu ostataka prisutnih u vodi za piće u roku od dvije godine od objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.
               
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
   
   
      PRILOG II.
      Prilog Provedbenoj uredbi (EU) br. 540/2011 mijenja se kako slijedi:
      
                  1.
               
               
                  U dijelu A briše se unos 75. za mezosulfuron.
               
            
                  2.
               
               
                  U dijelu B dodaje se sljedeći unos:
                  
                              „111
                           
                           
                              Mezosulfuron (aktivna tvar)
                              Mezosulfuron-metil (varijanta)
                              CAS br. 208465-21-8
                              (mezosulfuron-metil)
                              CIPAC br. 663
                              (mezosulfuron)
                              CIPAC br. 663.201
                              (mezosulfuron-metil)
                           
                           
                              Mezosulfuron-metil:
                              metil-2-[(4,6-dimetoksipirimidin-2-ilkarbamoil)sulfamoil]-α-(metansulfonamido)-p-toluat
                              Mezosulfuron:
                              2-[(4,6-dimetoksipirimidin-2-ilkarbamoil)sulfamoil]-α-metansulfonamido-p-toluenska kiselina
                           
                           
                              ≥ 930 g/kg
                              (izražen kao mezosulfuron-metil)
                           
                           
                              1. srpnja 2017.
                           
                           
                              30. lipnja 2032.
                           
                           
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za mezosulfuron, a posebno njegovi dodaci I. i II.
                              U toj cjelovitoj ocjeni države članice trebaju obratiti posebnu pozornost na sljedeće:
                              
                                          —
                                       
                                       
                                          zaštitu vodenih organizama i neciljanog kopnenog bilja;
                                       
                                    
                                          —
                                       
                                       
                                          zaštitu podzemnih voda.
                                       
                                    Uvjeti uporabe prema potrebi trebaju uključivati mjere za smanjenje rizika.
                              Podnositelj zahtjeva mora Komisiji, državama članicama i Agenciji dostaviti potvrdne informacije u pogledu učinka postupaka pročišćavanja vode na vrstu ostataka prisutnih u vodi za piće u roku od dvije godine od objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.”